Diari Oficial de la Generalitat Valenciana


Sumari del DOGV 5815, del 28-07-2008 (2008/9070)

Resolución de 15 de julio de 2008, del director general de Coordinación de Proyectos de la Conselleria de Economía, Hacienda y Empleo, por el que se somete a información pública el expediente de Modificación Puntual número 6 del Plan Especial director de Usos e Infraestructuras Área del Parque Temático Benidorm Finestrat y su Estudio de Integración Paisajística, al objeto de cumplir con el objetivo primordial del PEDUI para el área denominada NNEP-1, es decir, crear una instalación recreativa - terciaria con la calidad pretendida por el Plan Especial.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5815

Data del DOGV
:   28-07-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2008/9070


Data del document
:   15-07-2008

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * Benidorm
    * Finestrat
    * pla d'urbanisme

Resolución de 15 de julio de 2008, del director general de Coordinación de Proyectos de la Conselleria de Economía, Hacienda y Empleo, por el que se somete a información pública el expediente de Modificación Puntual número 6 del Plan Especial director de Usos e Infraestructuras Área del Parque Temático Benidorm Finestrat y su Estudio de Integración Paisajística, al objeto de cumplir con el objetivo primordial del PEDUI para el área denominada NNEP-1, es decir, crear una instalación recreativa - terciaria con la calidad pretendida por el Plan Especial. [2008/9070]  
Vist el projecte de Modificació Puntual núm. 6 del Pla Especial director d'Usos i Infraestructures (d'ara endavant, PEDUI) Àrea del Parc Temàtic, Benidorm-Finestrat, així com el seu Estudi d'Integració Paisatgística de conformitat amb els següents,  
Antecedents de fet  
Primer. El Pla mencionat, aprovat definitivament per Resolució del conseller de Territori i Habitatge, en data 10 de febrer de 1998 ha sigut objecte, des de la seua aprovació, de diverses modificacions. En concret l'última d'elles, la Modificació Puntual núm. 5, aprovada definitivament per Resolució del conseller de Territori i Habitatge de data 15 de febrer de 2006, que afecta la parcel·la qualificada pel PEDUI com NNEP-I, a fi d'incorporar-hi l'ús hoteler i l'ús apartaments turístics com a usos compatibles, mantenint l'ús Parc com a predominant per a la parcel·la, i modifica, amb esta finalitat, els articles 77, 78 i 93 de les Normes Urbanístiques del mencionat.  
Segon. La Modificació Puntual número 6 del Pla Especial que es proposa, afectarà la parcel·la NNEP-1 (Sol No Urbanitzable no protegit Zona Parc) una zona concreta, actualment desocupada, situada en la partida del Murtal i Serra Cortina, que confronta al nord, amb la parcel·la protegida de la Societat Projectes Temàtics de la Comunitat Valenciana, SAU, NNPV3 (Serra Cortina); al sud, amb el vial V-7 del PEDUI; a l'est, amb terrenys propietat de Terra Mítica, Parc Temàtic Benidorm, SA, i a l'oest amb el barranc del Murtal, zona NNPV2 del PEDUI.  
Constituïx l'objecte d'esta Modificació Puntual núm.6, la modificació de la Fitxa d'ordenació de la parcel·la NNEP1, en els punts 8-5-58-58-67-72, relatius al volum i posicionament de l'edificació, modificats en el sentit següent:  
- Separació a límits passa a ser 7m  
- Superfície mínima de parcel·la passa a ser 2.000m²s.  
- Front mínim de parcel·la passa a ser 50 m.  
- Nombre de plantes passa a ser B + 3+ àtic  
- Altura de cornisa passa a ser 16,5m i la de carener 18 m.  
Les modificacions detallades es reflectixen i integren en la nova fitxa d'ordenació de la parcel·la NNEP-1.  
Així mateix, s'especifica la nova redacció de l'article 16.4 de les Normes Urbanístiques del PEDUI.  
Tercer. El projecte consta de Memòria Informativa, Memòria Justificativa, Fitxa d'Ordenació Urbanística i Plans d'Ordenació i Informació. Així mateix la modificació esmentada duu adjunt l'Estudi d'Integració Paisatgística corresponent.  
Quart. Consta en l'expedient informe emés per la Societat Projectes Temàtics de la Comunitat Valenciana, SA, de data 10 de juliol de 2008, en el qual s'acredita el compliment dels requisits formals per a sotmetre a informació pública els documents anteriorment indicats.  
Fonaments de dret  
Primer. La present Modificació Puntual núm. 6 del Pla Especial ha de tramitar-se conforme determina l'article 94 de la Llei 16/2005, de 30 de desembre, Urbanística Valenciana (LUV) i en relació amb els articles 83 i següents d'esta norma.   
Així mateix, resulten d'aplicació l'article 223 i concordants del Reglament d'Ordenació i Gestió Territorial i Urbanística.  
Segons el que disposen els articles mencionats, la modificació dels plans urbanístics ha de subjectar-se a les mateixes normes que s'establixen per a la seua tramitació i aprovació.   
Per això, la Modificació Puntual número 6 del Pla Especial director d'Usos i Infraestructures "Àrea del Parc Temàtic" Benidorm-Finestrat, ha de tramitar-se d'acord amb la tramitació que la LUV preveu per als plans especials en l'article 94 i, per remissió d'este, de conformitat amb la tramitació prevista per als plans generals en els articles 83 i següents, amb determinades especialitats.  
No és preceptiu l'informe del Consell Jurídic Consultiu de la Comunitat Valenciana, perqué la modificació no afecta espais lliures, ni zones verdes.  
S'incorpora com a document d'acompanyament a la present modificació, l'Estudi d'Integració Paisatgística, d'acord amb el que preveu l'art.48.4. a) del Reglament de Paisatge en relació amb l'article 38.d) de la LUV, que incorpora les determinacions i documents establits en la secció primera del capítol tercer, del títol III del Reglament mencionat.  
Segon. Esta Modificació Puntual del Pla Especial és promoguda per la Societat Projectes Temàtics de la Comunitat Valenciana, SA, per la qual cosa resulta també d'aplicació el que disposa l'article 89 de la LUV, al tenor del qual l'acord d'exposició pública i l'aprovació provisional del Pla corresponen a la conselleria titular de la competència sectorial, i la resolució d'aprovació definitiva a la conselleria competent en urbanisme.  
En el present cas, la conselleria titular de la competència sectorial és la Conselleria d'Economia, Hisenda i Ocupació, i correspon a esta Direcció General de Coordinació de Projectes, la convocatòria d'informació pública i aprovació provisional de la present modificació i dels documents que l'acompanyen.  
Vist l'article 4 del Decret 129/2007, de 27 de juliol pel qual s'aprova el Reglament Orgànic i Funcional de la Conselleria d'Economia, Hisenda i Ocupació, i els articles 72 i 73 de la Llei 5/1983, de 30 de desembre del Consell de Govern de la Generalitat, resolc:  
Primer. Sotmetre a informació pública el projecte de Modificació Puntual nombre 6 del Pla Especial director d'Usos i Infraestructures Àrea del Parc Temàtic Benidorm-Finestrat.  
Segon. Sotmetre a informació pública l'Estudi d'Integració Paisatgística adjunt al projecte de Modificació Puntual núm.6 del Pla Especial director d'Usos i Infraestructures Àrea del Parc Temàtic Benidorm-Finestrat.  
Tercer. El període d'informació pública serà d'un mes, comptat a partir de l'endemà de la publicació de la present resolució en el Diari Oficial de la Comunitat Valenciana, durant el qual es podran presentar al·legacions i suggeriments davant d'esta Direcció General de Coordinació de Projectes (en el Registre General de la Conselleria d'Economia, Hisenda i Ocupació, carrer Palau, 14, València 46726, o en la forma prevista en l'article 38 de la Llei de Règim Jurídic de les Administracions Públiques i del Procediment Administratiu Comú). En la dita Direcció General de Coordinació de Projectes (plaça del Temple 6, València 46725), en l'Ajuntament de Benidorm (plaça SSMM els Reis d'Espanya núm.1 Benidorm 03645) i en l'Ajuntament de Finestrat (plaça de la Torreta núm. 9, Finestrat 03326) i en les oficines de la Societat Projectes Temàtics de la Comunitat Valenciana, SA, (Av. Jean Claude Combaldieu s/n, 03791 Alacant), es trobarà dipositat el projecte de Modificació Puntual núm. 6 del Pla Especial, junt amb l'Estudi d'Integració Paisatgística, tot això degudament diligenciat, per a la seua consulta pública.  
Quart. Publicar esta resolució en el Diari Oficial de la Comunitat Valenciana, així com una ressenya d'esta en un diari no oficial d'àmplia difusió en la localitat.  
València, 15 de juliol de 2008.- El director general de Coordinació de Projectes: José Luis Villanueva García.